CELEX: 22017D2052
Language: lt
Date: 1461888000000
Title: 2016 m. balandžio 29 d. EEE jungtinio komiteto sprendimas Nr. 102/2016, kuriuo iš dalies keičiamas EEE susitarimo XXI priedas (Statistika) [2017/2052]

16.11.2017   
               
               
                  LT
               
               
                  Europos Sąjungos oficialusis leidinys
               
               
                  L 300/63
               
            EEE JUNGTINIO KOMITETO SPRENDIMAS
      Nr. 102/2016
      2016 m. balandžio 29 d.
      kuriuo iš dalies keičiamas EEE susitarimo XXI priedas (Statistika) [2017/2052]
      EEE JUNGTINIS KOMITETAS,
      atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 straipsnį,
      kadangi:
      
                  (1)
               
               
                  į EEE susitarimą turi būti įtrauktas 2016 m. sausio 28 d. Komisijos reglamentas (ES) 2016/114, kuriuo įgyvendinamos Europos Parlamento ir Tarybos reglamento (EB) Nr. 1177/2003 dėl Bendrijos statistikos apie pajamas ir gyvenimo sąlygas (ES-SPGS) nuostatos dėl 2017 m. sveikatos ir vaikų sveikatos šalutinių tikslinių kintamųjų sąrašo (1);
               
            
                  (2)
               
               
                  todėl EEE susitarimo XXI priedas turėtų būti atitinkamai iš dalies pakeistas,
               
            PRIĖMĖ ŠĮ SPRENDIMĄ:
      1 straipsnis
      EEE susitarimo XXI priede po 18ie punkto (Komisijos reglamentas (ES) 2015/245) įterpiamas šis punktas:
      
         
                     „18if.
                  
                  
                     
                        32016 R 0114: 2016 m. sausio 28 d. Komisijos reglamentas (ES) 2016/114, kuriuo įgyvendinamos Europos Parlamento ir Tarybos reglamento (EB) Nr. 1177/2003 dėl Bendrijos statistikos apie pajamas ir gyvenimo sąlygas (ES-SPGS) nuostatos dėl 2017 m. sveikatos ir vaikų sveikatos šalutinių tikslinių kintamųjų sąrašo (OL L 23, 2016 1 29, p. 40).“
                  
               
      2 straipsnis
      
         Europos Sąjungos oficialiojo leidinio EEE priede skelbtinas Reglamento (ES) 2016/114 tekstas islandų ir norvegų kalbomis yra autentiškas.
      3 straipsnis
      Šis sprendimas įsigalioja 2016 m. balandžio 30 d., jei buvo pateikti visi pranešimai pagal EEE susitarimo 103 straipsnio 1 dalį (*1).
      4 straipsnis
      Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
      
         Priimta Briuselyje 2016 m. balandžio 29 d.
         
            
               EEE jungtinio komiteto vardu
            
            
               Pirmininkas
            
            Claude MAERTEN
         
      
      
         (1)  OL L 23, 2016 1 29, p. 40.
      
         (*1)  Konstitucinių reikalavimų nenurodyta.